ระเบียบกรมศิลปากรระเบียบกรมศิลปากรว่าด้วยการขออนุญาตถ่ายทำภาพยนตร์ในโบราณสถานหรือเขตโบราณสถานพ.ศ.๒๕๔๗ อาศัยอำนาจตามความในมาตรา ๑๓ ทวิแห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ อธิบดีกรมศิลปากรจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมศิลปากรว่าด้วยการขออนุญาตถ่ายทำภาพยนตร์ในโบราณสถานหรือเขตโบราณสถาน พ.ศ. ๒๕๔๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรมศิลปากรว่าด้วยการขออนุญาตถ่ายทำภาพยนตร์ในเขตโบราณสถานพ.ศ. ๒๕๓๖บรรดาระเบียบ ประกาศและคำสั่งอื่นใดที่กำหนดไว้แล้วตามระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้โบราณสถานหมายความว่า โบราณสถานตามกฎหมายว่าด้วยโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ และอยู่ในความครอบครองหรือดูแลรักษาของกรมศิลปากรทั้งนี้ให้รวมถึงเขตโบราณสถานด้วยถ่ายทำภาพยนตร์หมายความว่า การบันทึกภาพด้วยเครื่องมือเพื่อนำไปฉายด้วยเครื่องทำให้เป็นภาพเคลื่อนไหวได้และให้หมายรวมถึง วีดิทัศน์ ภาพนิ่ง ภาพถ่ายหรือการถ่ายทำลักษณะอื่นใดที่คล้ายคลึงกันแต่ไม่รวมถึงภาพยนตร์ที่เป็นการถ่ายทำของนักท่องเที่ยวเพื่อใช้ดูเป็นการส่วนตัวหรือภายในครอบครัวผู้อนุญาตหมายความว่าอธิบดีกรมศิลปากรหรือผู้ที่อธิบดีกรมศิลปากรมอบหมายสำหรับหน่วยงานส่วนกลางและผู้อำนวยการสำนักงานศิลปากร ผู้อำนวยการหรือหัวหน้าอุทยานประวัติศาสตร์สำหรับหน่วยงานส่วนกลางที่มีสำนักงานในภูมิภาคหมวด๑การยื่นคำขอถ่ายทำภาพยนตร์ ข้อ ๕บุคคลใดประสงค์จะถ่ายทำภาพยนตร์ในโบราณสถานให้ยื่นขออนุญาตตามแบบท้ายระเบียบนี้ต่อผู้อนุญาตก่อนวันถ่ายทำไม่น้อยกว่าสิบวันทำการพร้อมเอกสารหลักฐาน ดังนี้(๑) สำเนาบัตรประจำตัวประชาชน(๒) สำเนาทะเบียนบ้าน(๓) บทบรรยายเรื่อง (Script)หรือบทภาพยนตร์(๔) แบบฉากและเครื่องแต่งกายของผู้แสดงเฉพาะตอนที่จะถ่ายทำภาพยนตร์ในโบราณสถาน(๕) จำนวนของนักแสดงและบุคคลที่เกี่ยวข้องกับการถ่ายทำภาพยนตร์เฉพาะตอนที่ถ่ายทำในโบราณสถานในกรณีการขออนุญาตถ่ายทำภาพยนตร์ต่างประเทศให้ผู้ยื่นคำขออนุญาตแนบเอกสารหลักฐานดังกล่าวเพิ่มเติมดังต่อไปนี้(๑) บทบรรยายเรื่องหรือบทภาพยนตร์ภาษาไทย(๒) ใบอนุญาตของคณะกรรมการการส่งเสริมอุตสาหกรรมภาพยนตร์ไทยในกรณีผู้ยื่นคำขออนุญาตเป็นชาวต่างประเทศไม่ต้องยื่นเอกสารตามที่ระบุ (๑) และ (๒) ของวรรคหนึ่งแต่ให้ยื่นสำเนาหนังสือเดินทางแทนบทบรรยายเรื่องหรือบทภาพยนตร์รวมทั้งแบบฉากและเครื่องแต่งกายของผู้แสดงจะต้องไม่ขัดต่อกฎหมาย วัฒนธรรมไทย ความสงบเรียบร้อยหรือศีลธรรมอันดีของประชาชนและต้องมีส่วนช่วยส่งเสริมและอนุรักษ์โบราณสถานข้อ ๖การยื่นคำขออนุญาตตามข้อ ๕(๑) ในกรุงเทพมหานครและจังหวัดปริมณฑลให้ยื่นที่สำนักโบราณคดี กรมศิลปากร(๒) ในจังหวัดอื่นนอกเหนือจาก (๑)ให้ยื่นที่สำนักงานศิลปากรหรืออุทยานประวัติศาสตร์ที่ตั้งอยู่ในจังหวัดนั้นแล้วแต่กรณีในกรณีจังหวัดใดไม่มีสำนักงานศิลปากรหรืออุทยานประวัติศาสตร์ให้ยื่นที่พิพิธภัณฑสถานแห่งชาติหรือสำนักงานวัฒนธรรมจังหวัดแห่งท้องที่นั้นแล้วแต่กรณีหมวด๒การพิจารณาคำขอถ่ายทำภาพยนตร์ ข้อ ๗ผู้อนุญาตจะพิจารณาคำขออนุญาตให้แล้วเสร็จภายในสิบวันทำการนับแต่วันที่ผู้อนุญาตได้รับคำขอข้อ ๘ผู้อนุญาตจะไม่อนุญาตให้ถ่ายทำภาพยนตร์ในโบราณสถาน ในกรณีดังต่อไปนี้(๑) กรณีที่ต้องมีการสร้างโบราณสถานจำลอง สิ่งปลูกสร้างหรือวัตถุอื่นใดภายในโบราณสถาน(๒) บทบรรยายเรื่อง บทภาพยนตร์ หรือแบบฉากได้แสดงให้เห็นถึงวิธีการทำลาย และ/หรือการทำลายโบราณสถานหรือส่วนหนึ่งส่วนใดของโบราณสถานถึงแม้ว่าผู้ขออนุญาตจะได้จำลองโบราณสถานหรือส่วนหนึ่งส่วนใดของโบราณสถานขึ้นมาเพื่อใช้ในการถ่ายทำภาพยนตร์ก็ตาม(๓) บทบรรยายเรื่อง บทภาพยนตร์ หรือแบบฉากได้แสดงให้เห็นถึงภัยพิบัติที่จะเกิดมีขึ้นกับโบราณสถานหรือส่วนหนึ่งส่วนใดของโบราณสถานหรือมีการใช้วัตถุระเบิดหรือสารเคมีที่อาจก่อให้เกิดผลกระทบหรือความเสียหายต่อโบราณสถานหรือส่วนหนึ่งส่วนใดของโบราณสถาน(๔) บทบรรยายเรื่อง บทภาพยนตร์ แบบฉากหรือเครื่องแต่งกายผู้แสดงขัดต่อวัฒนธรรมไทยหรือความสงบเรียบร้อยและศีลธรรมอันดีของคนไทยข้อ ๙ในกรณีที่ผู้อนุญาตพิจารณาแล้วเห็นว่าบทบรรยายเรื่องบทภาพยนตร์แบบฉากหรือเครื่องแต่งกายของผู้แสดงส่งผลกระทบต่อวัฒนธรรมของชุมชนในท้องถิ่นที่โบราณสถานตั้งอยู่ผู้อนุญาตต้องมีหนังสือสอบถามความเหมาะสมไปยังองค์กรปกครองส่วนท้องถิ่นเพื่อใช้ประกอบในการพิจารณาอนุญาตข้อ ๑๐ผู้ได้รับอนุญาตต้องชำระค่าธรรมเนียม ค่าตอบแทนหรือค่าสิทธิให้แก่กรมศิลปากรตามอัตราและวิธีการที่อธิบดีกรมศิลปากรประกาศกำหนดการยกเว้นหรือลดหย่อนค่าธรรมเนียม ค่าตอบแทนหรือค่าสิทธิให้เป็นดุลยพินิจของอธิบดีกรมศิลปากรข้อ ๑๑ผู้ได้รับอนุญาตต้องแจ้งให้ผู้อนุญาตทราบล่วงหน้าก่อนที่จะเข้าดำเนินการถ่ายทำภาพยนตร์ในโบราณสถานไม่น้อยกว่าสามวันและผู้อนุญาตต้องจัดเจ้าหน้าที่ไปควบคุมดูแลการถ่ายทำภาพยนตร์ข้อ ๑๒ผู้ได้รับอนุญาตต้องปฏิบัติดังต่อไปนี้(๑) ต้องถ่ายทำภาพยนตร์หรือจัดฉากให้ตรงตามบทหรือแบบฉากที่ได้รับอนุญาตห้ามเปลี่ยนแปลงบทบรรยายเรื่อง บทภาพยนตร์ แบบฉาก และเครื่องแต่งกายผู้แสดงเว้นแต่จะได้รับอนุญาตเป็นหนังสือจากผู้อนุญาต(๒) ต้องปฏิบัติตามกฎหรือระเบียบของกรมศิลปากรหรือคำสั่งของผู้อนุญาตหรือเจ้าหน้าที่ผู้ควบคุมโดยเคร่งครัด(๓) ต้องไม่กระทำการใดๆอันมีผลกระทบหรืออันอาจจะก่อให้เกิดความเสียหายแก่โบราณสถาน(๔) ต้องหาจัดหาอุปกรณ์สัมภาระที่ใช้สำหรับป้องกันอุบัติเหตุอันอาจเกิดขึ้นกับโบราณสถานหรือทรัพย์สินอื่นๆของทางราชการ(๕) ต้องจัดหาเครื่องกำเนิดไฟฟ้าหรืออุปกรณ์ไฟฟ้ามาเองข้อ ๑๓ผู้ได้รับอนุญาตต้องปฏิบัติตามหลักเกณฑ์และเงื่อนไขที่กรมศิลปากรกำหนดและต้องลงนามในข้อตกลงตามแบบที่แนบท้ายระเบียบนี้ข้อ ๑๔ผู้ได้รับอนุญาตต้องทำให้โบราณสถานและเขตพื้นที่โดยรอบกลับคืนสู่สภาพเดิมภายหลังจากเสร็จสิ้นการถ่ายทำภาพยนตร์โดยเร็วข้อ ๑๕ผู้ได้รับอนุญาตต้องวางเงินประกันความเสียหายอันอาจเกิดขึ้นแก่โบราณสถานหรือส่วนหนึ่งส่วนใดของโบราณสถานหรือทรัพย์สินของทางราชการซึ่งความเสียหายเกิดหรือเกี่ยวเนื่องจากการถ่ายทำภาพยนตร์จำนวนเงินที่ผู้ได้รับอนุญาตต้องวางเป็นประกันความเสียหายให้เป็นไปตามที่อธิบดีกรมศิลปากรประกาศกำหนดข้อ ๑๖ผู้อนุญาตจะคืนเงินประกันความเสียหายให้ผู้ได้รับอนุญาตภายหลังจากการถ่ายทำภาพยนตร์เสร็จสิ้นแล้วและไม่ปรากฏความเสียหายใดๆเกิดขึ้นแก่โบราณสถาน หรือส่วนหนึ่งส่วนใดของโบราณสถาน หรือทรัพย์สินของทางราชการในกรณีที่เกิดความเสียหายต่อโบราณสถานส่วนหนึ่งส่วนใดของโบราณสถานหรือทรัพย์สินของทางราชการเพียงเล็กน้อยกรมศิลปากรจะหักเงินประกันความเสียหายไว้เพียงเท่าที่เกิดความเสียหายส่วนที่เหลือกรมศิลปากรจะส่งคืนให้แก่ผู้ได้รับอนุญาตกรมศิลปากรขอสงวนสิทธิในการเรียกค่าชดเชยความเสียหายเพิ่มเติมในกรณีความเสียหายที่เกิดขึ้นมีมูลค่ามากกว่าจำนวนเงินที่ผู้ได้รับอนุญาตวางเป็นประกันความเสียหายไว้ข้อ ๑๖/๑[๒] ในกรณีที่เกิดความเสียหายต่อโบราณสถาน ส่วนหนึ่งส่วนใดของโบราณสถานหรือทรัพย์สินของทางราชการให้บุคคลดังต่อไปนี้ประเมินค่าเสียหายในเบื้องต้นก่อนนำเสนออธิบดีกรมศิลปากรพิจารณา(๑) ผู้อำนวยการสำนักโบราณคดี ในกรณีความเสียหายเกิดกับโบราณสถานหรือเขตของโบราณสถานที่ตั้งอยู่ในกรุงเทพมหานครหรือจังหวัดปริมณฑล(๒) ผู้อำนวยการสำนักงานศิลปากรหรือผู้อำนวยการหรือหัวหน้าอุทยานประวัติศาสตร์ในกรณีที่ความเสียหายเกิดกับโบราณสถานหรือเขตโบราณสถานที่อยู่ในความรับผิดชอบควบคุมดูแลข้อ ๑๗ให้อธิบดีกรมศิลปากรเป็นผู้รักษาการตามระเบียบนี้ประกาศณ วันที่ ๒๘ กันยายน พ.ศ. ๒๕๔๗อารักษ์ สังหิตกุลอธิบดีกรมศิลปากร[เอกสารแนบท้าย]๑. แบบคำขออนุญาตถ่ายทำภาพยนตร์ในโบราณสถาน๒. ข้อตกลงการถ่ายทำภาพยนตร์ในเขตโบราณสถาน(ดูข้อมูลจากภาพกฎหมาย)ระเบียบกรมศิลปากรว่าด้วยการขออนุญาตถ่ายทำภาพยนตร์ในโบราณสถานหรือเขตโบราณสถาน (ฉบับที่ ๒) พ.ศ. ๒๕๔๘[๓]ปาจรีย์/ผู้จัดทำ๒๙พฤศจิกายน ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๑๓๑ ง/หน้า ๒๔/๒๒ พฤศจิกายน ๒๕๔๗[๒]ข้อ ๑๖/๑ เพิ่มโดยระเบียบกรมศิลปากร ว่าด้วยการขออนุญาตถ่ายทำภาพยนตร์ในโบราณสถานหรือเขตโบราณสถาน(ฉบับที่ ๒) พ.ศ. ๒๕๔๘[๓]ราชกิจจานุเบกษา เล่ม ๑๒๒/ตอนที่ ๑๒๖ ง/หน้า๔/๒๙ ธันวาคม ๒๕๔๘